Praegusel ajal, kus igasugust ürituste korraldamist pigem taunitakse, proovime meie ikka veel oma peastaapi elus hoida. Üks toimiv korraldusplaan on teha üritus ainult oma klassi lastega- ei onu või tädipoegi, ei naabreid, ainult need, kellega ollakse nii kui nii kontaktõppel igapäevaselt koos. Kindlasti tasuks koju jääda, kui esinevad haigusnähud. Omalt poolt EI rakenda me ettemaksu, sest asjaolud muutuvad väga kiiresti. Ohutut nerfimängimist soovib Ska park meeskond.
Uusi Nerfe tuleb lausa robinal juurde ja kõiki ei jaksa ju omale osta ja mõned ei meeldigi. Aga kuidas Sa tead, kui pole ise proovida saanud? Kas see nerf on üldse nii äge nagu karbis paistab? Kas tasuks omale osta või jõuluvanalt paluda? No meie korraldasime selleks DEMOPÄEVA. Anvoli abiga korraldasime ürituse, kus pakkisime lahti kolm tuliuut Nerfi koos laskemoonaga. Mõõtsime laskekaugust ja algkiirust. Uurisime nerfe iga nurga alt ja kaasasime mängudesse koos meie vanade nerfidega. Tulemuseks mugavuspunktid igalt proovijalt. Mõnus ja vaba 2,5 tundi mängimist SKA pargis. Meile see meeldis ja tahame sarnast üritust veel korraldada. Uued nerfid on nüüd skapargis juba kõigile külalistele proovimiseks valmis. Üritusest tegi pisikese klipi ka TOOMFILM , mille lisame siia.